## Тушда Уй курса нима болиши хакида малумот

Уй — инсон танаси, унинг қисмлари — аъзолари рамзи. Уйнинг ҳолати одам аҳволини белгилайди. Тушни таъбирлаш учун уйнинг батафсил тасвирига эътибор бериш муҳимдир.

### ЎЗ УЙИНГИЗНИ ТУШ КЎРСАНГИЗ...

Тушнинг таъбири уйнинг қандай кўринишда ва унда ким ёки нима борлигида ўз мазмунига эга бўлади.  
Ўз уйини тартибли, буюмлар жой-жойида турганлигини туш кўриш — уй эгаларининг иши жойида эмаслигини, кўриниб турган тартиб-саранжомлик ортида қандайдир муаммолар мавжудлигини аён этади.

Агар уй емирилган ёки таланган кўринишда тушга кирса, аксинча ҳамма ишлар яхшилигини, омад ва муваффақиятларни билдиради.

Нафақадагилар тушида ўз уйи одамга тўлалигидан суқилиб киришнинг ҳам иложини тополмаётган бўлса — бундай туш туш кўрувчининг қурби келмайдиган жуда кўп ташвишни ўз зиммасига олганлигини билдиради.  
Агар уй эгаси ёки уй бекаси шундай туш кўрса — демак, уларнинг хўжалик ишлари билан шуғулланишга вақти йўқдиги ёки жуда бандлиги белгисидир.